Sidste års guldvindere i håndboldligaen, Aalborg Håndbold, fik ikke gjort arbejdet færdigt, da de mandag aften kunne sikre sig bronzemedaljerne på hjemmebane i Gigiantium. Aalborg Håndbold havde vundet den første kamp i GOG, og de kunne dermed nøjes med uafgjort for at tage bronzemedaljerne om halsen. Men sådan skulle det ikke gå. Aalborg Håndbold kom katastrofalt fra start, og efter ganske få minutter tog cheftræner Aron Kristjansson timeout, da GOG bragte sig foran 0-5. Det hjalp på tingene tilstand, og Aalborg Håndbold åd sig langsomt tilbage i kampen. Midtvejs i anden halvleg var stillingen helt lige. Alligevel formåede du gulblusede gæster at slå hul, og de kunne til sidst tage en ganske komfortabet sejr med stillingen 31-37. - Vi ville gerne have afgjort det i dag. Jeg ved ikke, hvad der gik galt. Vi spiller lige så ringe som nede i GOG, det gjorde GOG bare ikke. Der skal ske noget inden torsdag, fortæller Aalborg Håndbolds stregspiller Rene Antonsen og henviser dermed til at Aalborg Håndbold også i første kamp kom rigtig skidt fra start. Nu skal det hele afgøres i tredje kamp. Den spilles på torsdag i Gudme, og den vises på TV2 Sport. Topscorer i kampen blev Aalborg Håndbolds Martin Larsen, der scorede 10 gange. Det var også Martin Larsens sidste hjemmekamp for Aalborg Håndbold, da han næste sæson skifter til Pays d’Aix i den bedste franske håndboldrække.
Aalborg Håndbold kunne vinde bronze med et uafgjort resultat, men kunne ikke hive pointet hjem.